wickkiey/tamil-wikipedia-chunked huggingface dataset:
# பீசாங் கோரேங் (வாழைப்பழக் கொக்கோய்)

**பீசாங் கோரேங் ** (இந்தோனேசிய / மலேசிய மொழியில் *வறுத்த வாழை என்று பொருள்.)* பெரும்பாலும் இந்தோனேசியா, மலேசியா, பிலிப்பைன்ஸ் (இது டகலொக் மொழியில் *saging pritong* என்று அழைக்கப்படுகிறது) மற்றும் சிங்கப்பூர் போன்ற நாடுகளில் ஒரு சிற்றுண்டி உணவாக அறியப்படுகின்றது. சிங்கப்பூர் மற்றும் மலேசியா நாட்டின் சில பகுதிகளில் இது "கோரேங் பீசாங்'' என்றும் அழைக்கப்படுகின்றது. அதன் பொருள் பொறிக்கப்பட்ட வாழைப்பழம்" என்பதாகும். . இந்தோனேசியா மற்றும் மலேசியாவில் பீசாங் கோரேங் சாலையோர உணவுக்கடைகைகளில் விற்கபடுவதைதான் அதிகம் காணமுடியும்.உயர்விடுதிகளில் விற்கப்படும் பீசாங்க் கோரேங் விட ஒட்டுக்கடைகளில் விற்கப்படும் பீசாங் கோரேங் அதிக சுவை நிறைந்தது என்கின்ற ஒருக் கருத்து அந்நாடுகளில் உள்ள மக்களின் மதில் உள்ளது.  
வாழைப்பழங்களை நன்றாக பிசைந்து கோதுமை அல்லது சோள மாவு மற்றும் சீனி கலந்து பிறகு சூடான எண்ணெயில் பொறிக்கப்படுவதன் மூலம் பீசாங் கோரேங் தயாராகின்றது. பெரும்பாலான தெருக்கடைகளில் விற்கப்படும் பீசாங்க் கோரேங் இப்படிதான் செய்யப்படுகின்றது. அதேநேரத்தில் உயர்தர உணவகங்களில் விற்கப்படும் பீசாங்க் கொரேங் சீஸ், ஜாம், பாலாடை , சாக்லேட் என்று பல்வேறு இனிப்பு பொருட்கள் வைத்து பரிமாறப்படுகின்றது.  
சூரினாம், மற்றும் நெதர்லாந்து போன்ற நாடுகளிலும் ஒரு சிற்றுண்டி உணவாக *பாகாபானா* என்கின்ற பெயரில் பீசாங் கோரேங் அறியப்படுகின்றது.(சூரினாம் மொழியில் சமைக்கப்பட்ட வாழைப்பழம் என்று பொருள்). வாழைப் பழங்களில் பலவகைகள் இருந்தாலும் *ராஜா பீசாங்* என்கின்ற வகைதான் பீசாங் கோரேங் செய்வதற்கு அதிகம் பயன்படுத்தப்படுகின்றது.
# பீசாங் கோரேங் (வாழைப்பழக் கொக்கோய்)

## தோற்றம்

பீசாங் கோரேங் 1511 ஆம் ஆண்டு காலை சிற்றுண்டியாக போர்த்துகீசியர்களால் அறிமுகப்படுத்தப்பட்டது. போர்த்துகீசியர்கள் வருவதற்கு முன் , வாழைப்பழங்கள் சமைத்து சாப்பிடும் வழக்கம் கிடையாது. போர்த்துகீசியர்களே முதன்முதல் மலாய் வகை உணவுகளில் மாவுப் பொருட்களைக் கொண்டு குறிப்பாக பலகாரங்கள் செய்யும் முறையை அறிமுகப்படுத்தினர். ஜப்பான் நாட்டில், தேம்புரா என்கின்ற ஒரு வகை பலகாரம் தோன்றுவதற்கும் மேற்கூறிய நிகழ்வே ஒருக் காரணமாக அமைந்தது.
# பீசாங் கோரேங் (வாழைப்பழக் கொக்கோய்)

## இந்தோனேசியாவும் பீசாங்க் கோரேங்கும்

இந்தோனேசியா நாட்டின் ஒவ்வொரு பகுதியில் வெவ்வேறு பெயர்களிலும் பல்வேறு சுவைகளிலும் பீசாங்க் கோராங் கிடைக்கின்றது. எடுத்துக்காட்டாக, பாலி மாநிலத்தில் பீசாங்க் கோரேங் *கோடோக் கெடா* என்றழைக்கப்படுகின்றது. அதேவேளையில் மேற்கு ஜாவாவில் *காவ் கோரேங்* என்று அழைக்கப்படுன்றது.
# பீசாங் கோரேங் (வாழைப்பழக் கொக்கோய்)

## காண்க

- Fried plantain, African version of fried bananas
- Chuối chiên, Vietnamese version of fried bananas
# பீசாங் கோரேங் (வாழைப்பழக் கொக்கோய்)

## பிற இணைப்புகள்

- Indonesian pisang goreng recipe
- Malaysian pisang goreng recipe
# சத்யம் பறயுன்ன கள்ளன்

ஹபீப் தன்வர் எழுதிய நாடகம், சரண்தாஸ் சோர் மலையாளத்தில் நாடகமாக எழுதி இட்ட பெயரே **சத்யம் பறயுன்ன கள்ளன்**. திருவனந்தபுரம் அட்சரகலாவில் இந்நாடகத்தை ராஜன் கிழக்கநேலா தயாரித்தார். மீநம்பலம் சந்தோசு இயக்கிய இந்நாடகத்தில் சுனில் பூமடம் கள்ளன் வேடத்தில் நடித்தார். காவாலம் நாராயணபணிக்கர் தயாரித்த பாடல்கள்  
ராஜஸ்தானி நாடோடி வாய்மொழிக்கதையைத் திருத்தி, ஹபீப் தன்வர் இயக்கிய நாடகமே இது. 1975-இல் தொடங்கப்பட்டது இந்தியாவில் ஆயிரத்திற்கும் அதிகமான முறை திரையிடப்பட்டது.
# கேளி

**கேளி** ஜான்பாலின் திரைக்கதையில் பரதன் இயக்கி, 1991-ல் வெளியான மலையாளத் திரைப்படம்.
# கேளி

## பங்காற்றியோர்

- ஜெயராம் .. நாராயணன் குட்டி
- சார்மிள .. ஸ்ரீதேவி
- இன்னசெண்ட் .. லாசர்
- நெடுமுடி வேணு .. றொமான்ஸ் குமாரன்
- முரளி .. அப்பூட்டி
- லளிதா .. சிமந்தினி
- சுகுமாரி .. முத்தச்சி
- பாலன் கே. நாயர் .. ராமன் குட்டி நாயர்
- உண்ணிமேரி .. மிசஸ் மேனன்
- சியாம் .. ஹேமா
- அடூர் பவானி .. பாறுவம்மா
- மாளா அரவிந்தன்
# கேளி

## இணைப்புகள்

-
-
# ஒரே தூவல் பட்சிகள்

**ஒரே தூவல் பட்சிகள்** என்பது சிந்த ரவி இயக்கத்தில் 1988 இல் வெளியான மலையாளத் திரைப்படம். பாலன் கே. நாயர், டோம் ஆள்ட்டர், நிலம்பூர் பாலன் ஆகியோர் முதன்மை வேடங்களில் நடித்துள்ளனர். இசையமைப்பாளராக ஜி. அரவிந்தன் பணியாற்றியுள்ளார். பாடல்களை எம். பி. ஸ்ரீநிவாசன் எழுதியுள்ளார். சிறந்த திரைப்படத்திற்கான விருதினையும் இப்படம் பெற்றுள்ளது.
# ஒரே தூவல் பட்சிகள்

## பங்காற்றியோர்

- பாலன் கே. நாயர்
- டோம் ஆள்ட்டர்
- நிலம்பூர் பாலன்
- மோகேரி ராமசந்திரன்
- நீலன்
- கிருஷ்ணன் குட்டி நாயர்
- நெடுமுடி வேணு
- சூர்யா
- குக்கு பரமேஸ்வரன்
- கே. பி. எ. சி. ப்ரேமசந்திரன்
- ஆர்.கெ. நாயர்
- பி. டி. குஞ்ஞுமுகமது
- வி. எம். ராமசந்திரன்
- குட்டுயேடத்தி விலாசினி
- விஜயலட்சுமி
- சீனத்து
- ஷீபா
# ஒரே தூவல் பட்சிகள்

## விருதுகள்

கேரள சமஸ்தான திரைப்பட விருதுகள்;
- சிறந்த திரைப்படத்திற்கான கேரல அரசின் விருது
- நடிகர்- குக்கு பரமேஸ்வரன்
- இசை இயக்குநர்- ஜி. அரவிந்தன்
# பர்லோ (ஐக்கிய அமெரிக்கா)

ஐக்கிய அமெரிக்காவில் தங்களது பொருளாதார நிலை அல்லது நாட்டின் பொருளாதார நிலை போன்ற சிறப்புக் காரணங்களுக்காக நிறுவனங்கள் ஊழியர்களுக்கு தற்காலிகமாக ஊதியமில்லா விடுப்புத் தருவது **பர்லோ ** ( *furlough* ; டச்சு மொழியிலிருந்து: "verlof", *leave of absence*) என்று அழைக்கப்படுகிறது. இத்தகைய தானாக இயல்கின்ற விடுப்புக்கள் குறைந்த காலத்திற்கோ நெடுங்காலத்திற்கோ இருக்கலாம். இவ்வாறு பாதிக்கப்பட்ட ஊழியர்கள் தற்காலிகமாக வேறு வேலை தேடுவதும் உண்டு.
# பர்லோ (ஐக்கிய அமெரிக்கா)

## கூட்டரசு

ஐக்கிய அமெரிக்காவில் கூட்டரசுப் பணியாளர்களுக்கான பர்லோக்கள் திடீரென்றும் உடனடியாகவும் நேர்வதுண்டு. பெப்ரவரி 2010இல் இவ்வாறான ஓர் நிகழ்வு ஏற்பட்டது. அந்த ஆண்டில் மேலவையின் ஒற்றை மறுப்பினால் நெருக்கடி நிதி முறைமைகள் பின்பற்ற வேண்டியதாயிற்று. இதனால் போக்குவரத்துத் துறையின் 2000 கூட்டரசுப் பணியாளர்கள் உடனடியாக மார்ச்சு 1, 2010 முதல் பர்லோவில் செல்ல வேண்டியதாயிற்று. ஐக்கிய அமெரிக்காவின் நெடுங்கால மூடுதல் திசம்பர் 16, 1995 முதல் சனவரி 6, 1996 வரை நடந்தது. இந்தக் காலத்தில் இன்றியமையாது எனப்படாத சேவைகள் முடங்கின; தேசிய நல கழகம், ஐக்கிய அமெரிக்கா, நுழைவாணை மற்றும் கடவுச்சீட்டு செயல்பாடு, பூங்காக்கள், மற்றும் பிற சேவைகள் மூடப்பட்டன.  
2011ஆம் ஆண்டிலும் வான்வழிப் போக்குவரத்து நிர்வாகத்திற்கான வரவுசெலவுத் திட்டத்தை நாடாளுமன்றம் ஏற்காததால் சூலை 22, 2011 முதல் 4000 பணியாட்கள் பர்லோவில் செல்ல வேண்டியதாயிற்று.  
இந்நிலை மீண்டும் அக்டோபர் 1, 2013 அன்று எழுந்துள்ளது.
# முதலமைச்சர் (இலங்கை)

இலங்கையில் **முதலமைச்சர்** (*Chief Minister*) எனப்படுபவர் மாகாண மட்டத்தில் அமைந்த உள்ளூராட்சியின் தலைவராகத் தெரிவு செய்யப்படுபவரைக் குறிக்கும். மாகாண சபையின் ஆட்சிக்குட்பட்ட நிறைவேற்று அதிகாரங்களை இவர் கொண்டிருப்பார். மாகாண சபையில் அதிக இடங்களைக் கொண்டிருக்கும் கட்சி அல்லது அரசியல் கூட்டணியின் உறுப்பினர்கள் முதலமைச்சரைத் தேர்ந்தெடுப்பர். மாகாண சபையின் ஆறு ஆண்டுகால ஆட்சிக் காலத்திற்கு இவர் பதவியில் இருக்கலாம். மாகாண ஆளுநர் குறிப்பிட்ட மாகாணத்தின் தலைவராக இருப்பார், ஆனால் அவர் பொதுவாக சம்பிரதாயபூர்வப் பணிகளிலேயே ஈடுபடுவார்.  
இலங்கையின் ஒன்பது மாகாணங்களுக்கும் ஒன்பது முதலமைச்சர்கள் பதவியில் உள்ளனர்.
# முதலமைச்சர் (இலங்கை)

## தற்போதைய முதலமைச்சர்கள்

| மத்திய | சரத் ஏக்கநாயக்கா | இலங்கை சுதந்திரக் கட்சி | align= | align= | align=பட்டியல் |  |
| --- | --- | --- | --- | --- | --- | --- |
| கிழக்கு | நஜீப் அப்துல் மஜீத் | இலங்கை சுதந்திரக் கட்சி | align= | align= | align=பட்டியல் |  |
| வடமத்திய | பேசால ஜெயரத்தின | இலங்கை சுதந்திரக் கட்சி | align= | align= | align=பட்டியல் |  |
| வடக்கு | க. வி. விக்னேஸ்வரன் | இலங்கைத் தமிழரசுக் கட்சி | align= | align= | align=பட்டியல் |  |
| வடமேற்கு | தயசிரி ஜயசேகர | இலங்கை சுதந்திரக் கட்சி | align= | align= | align=பட்டியல் |  |
| சபரகமுவா | மகீபால ஹேரத் | இலங்கை சுதந்திரக் கட்சி | align= | align= | align=பட்டியல் |  |
| தெற்கு | சண் விஜயலால் டி சில்வா | இலங்கை சுதந்திரக் கட்சி | align= | align= | align=பட்டியல் |  |
| ஊவா | ஹரின் பெர்னாண்டோ | ஐக்கிய தேசியக் கட்சி | align= | align= | align=பட்டியல் |  |
| மேற்கு | பிரசன்னா ரணதுங்க | இலங்கை சுதந்திரக் கட்சி | align= | align= | align=பட்டியல் | } |
# முதலமைச்சர் (இலங்கை)

## அதிகாரங்கள் தொடர்பான தீர்ப்புகள்

- மாகாண பிரதம செயலாளருக்கு உத்தரவிடும் அதிகாரம் நடுவண் அரசின் பொதுச் சேவை ஆணைக்குழுவுக்கே உண்டு என்றும், அவ்வதிகாரம் மாகாண முதலமைச்சருக்கு இல்லை என்றும் இலங்கை உயர்நீதிமன்றம் 2014 ஆகத்து 4 இல் தீர்ப்பளித்தது. வட மாகாண முதலமைச்சர் சி. வி. விக்னேசுவரனுக்கு எதிராக மாகாண செயலாளர் விஜயலட்சுமி ரமேஸ் இவ்வழக்கைத் தொடுத்திருந்தார்.
# வார்ப்புரு:FP star

<noinclude>  
---  
This template generates the . The default size is , which is appropriate for the caption in a . If the <tt>size</tt> parameter is specified, that size will be used instead. (Do not include "px" in the parameter.)  
</noinclude>
# ஐந்து மாநில சட்டமன்றத் தேர்தல், 2013

**2013 ஐந்து மாநில சட்டமன்ற தேர்தல்** என்பது தில்லி, மத்தியப் பிரதேசம், சத்தீசுகர், மிசோரம், இராச்சசுத்தான் ஆகிய மாநிலங்களுக்கு நவம்பர் மற்றும் டிசம்பர் மாதங்களில் தேர்தல் நடைபெறுவதை குறிக்கும். இதற்கான அறிவிப்பை இந்தியத் தேர்தல் ஆணையம் அறிவித்துள்ளது. .சட்டிசுகர் மாநிலத்திற்கு இரண்டு கட்டங்களாக தேர்தல் நடைபெறும் என்றும் மற்ற நான்கு மாநிலங்களுக்கு ஒரே கட்டத்தில் தேர்தல் நடைபெறும் , அனைத்து மாநிலங்களின் வாக்கு எண்ணிக்கை டிசம்பர் 8 அன்று நடைபெறும் என்றும் தேர்தல் ஆணையம் அறிவித்துள்ளது.  
| மாநிலம் | தேர்தல் நடைபெறும் தேதி |  |
| --- | --- | --- |
| சத்தீசுகர் | நவம்பர் 11 & 19 |  |
| மத்தியப் பிரதேசம் | நவம்பர் 25 |  |
| இராச்சசுத்தான் | டிசம்பர் 1 |  |
| தில்லி | டிசம்பர் 4 |  |
| மிசோரம் | நவம்பர் 25 | } |  
இத்தேர்தலிலேயே முதன் முறையாக வாக்காளர்களுக்கு எந்த வேட்பாளருக்கும் வாக்கு இல்லை என்னும் தெரிவு இடம்பெறுகிறது. இத்தேர்தலில் ஐந்து மாநிலங்களிலும் 630 சட்டமன்ற தொகுதிகளும் 11 கோடி வாக்காளர்களும் உள்ளனர் என்று தேர்தல் ஆணையர் சம்பத்து கூறியுள்ளார். 1,30,000 வாக்குச்சாவடிகள் இத்தேர்தலில் பயன்படும் என்றும் தேர்தல் ஆணையம் கூறியுள்ளது.  
| தேர்தல் நாள் | தேர்தலுக்கான அறிவிப்பு | வேட்பு மனு தாக்கல் செய்ய இறுதி நாள் | வேட்பு மனு பரிசீலிக்கப்படும் நாள் | வேட்புமனுவை விலக்கிக் கொள்ள இறுதி நாள் |  |
| --- | --- | --- | --- | --- | --- |
| நவம்பர் 11 | அக்டோபர் 18 | அக்டோபர் 25 | அக்டோபர் 26 | அக்டோபர் 28 |  |
| நவம்பர் 19 | அக்டோபர் 25 | நவம்பர் 1 | நவம்பர் 2 | நவம்பர் 4 |  |
| நவம்பர் 25 | நவம்பர் 1 | நவம்பர் 8 | நவம்பர் 9 | நவம்பர் 11 |  |
| டிசம்பர் 1 | நவம்பர் 5 | நவம்பர் 12 | நவம்பர் 13 | நவம்பர் 16 |  |
| டிசம்பர் 4 | நவம்பர் 9 | நவம்பர் 16 | நவம்பர் 18 | நவம்பர் 20 | } |  
மிசோரம் மாநில தேர்தலை தேர்தல் ஆணையம் டிசம்பர் 4க்கு பதில் நவம்பர் 25க்கு நகர்த்தியுள்ளது. தேர்தல் முடிவுகள் ஒரு நாள் தாமதமாக டிசம்பர் 9 அன்று வெளிவரும்.  
ஏற்காடு சட்டமன்றத்திற்கான இடைத்தேர்தல் டிசம்பர் 4 அன்று நடைபெறும். அதிமுகவின் சார்பில் பெ. சரோசாவும் திமுகவின் சார்பில் மாறனும் போட்டியிடுகிறார்கள்.  
குசராத் மாநில சூரத் மேற்கு சட்டமன்றத்திற்கான இடைத்தேர்தல் டிசம்பர் 4 அன்று நடைபெறும். அருணாச்சலப்பிரதேசத்தின் டம்பக் சட்டமன்றத்திற்கான இடைத்தேர்தல் அக்டோபர் 31 அன்றும் வாக்கு எண்ணிக்கை நவம்பர் 4 அன்றும் நடைபெறும்
# ஐந்து மாநில சட்டமன்றத் தேர்தல், 2013

## தில்லி

| ஆண்டு | காங்கிரசு | பாஜக | ஆம் ஆத்மி | மற்றவர்கள் |  |
| --- | --- | --- | --- | --- | --- |
| 2008 | 43 | 23 | 0 | 4 |  |
| 2013 | 8 | 32 | 28 | 2 | } |
# ஐந்து மாநில சட்டமன்றத் தேர்தல், 2013

## மத்தியப் பிரதேசம்

| ஆண்டு | காங்கிரசு | பாஜக | மற்றவர்கள் |  |
| --- | --- | --- | --- | --- |
| 2008 | 71 | 143 | 16 |  |
| 2013 | 58 | 165 | 7 | } |
# ஐந்து மாநில சட்டமன்றத் தேர்தல், 2013

## இராச்சசுத்தான்

| ஆண்டு | காங்கிரசு | பாஜக | மற்றவர்கள் |  |
| --- | --- | --- | --- | --- |
| 2008 | 96 | 78 | 26 |  |
| 2013 | 21 | 162 | 16 | } |
# ஐந்து மாநில சட்டமன்றத் தேர்தல், 2013

## சத்தீசுகர்

| ஆண்டு | காங்கிரசு | பாஜக | மற்றவர்கள் |  |
| --- | --- | --- | --- | --- |
| 2008 | 38 | 50 | 2 |  |
| 2013 | 39 | 49 | 2 | } |
# ஐந்து மாநில சட்டமன்றத் தேர்தல், 2013

## மிசோரம்

| ஆண்டு | காங்கிரசு | மிசோ தேசிய முன்னனி | மற்றவர்கள் |  |
| --- | --- | --- | --- | --- |
| 2008 | 32 | 6 | 2 |  |
| 2013 | 32 | 7 | 1 | } |
# வார்ப்புரு:VI seal

<noinclude>  
---  
This template generates the . The default size is , which is appropriate for the caption in a . If the <tt>size</tt> parameter is specified, that size will be used instead. (Do not include "px" in the parameter.)  
</noinclude>
# இசங்கு

**இசங்கு** (*Azima tetracantha*; *Monetia barlerioides*) என்பது சல்வடோராசியா குடும்பத்தைச் சேர்ந்த ஒரு தாவரம் ஆகும். இது மூலிகையாகப் பயன்படுகிறது. இதன் இலை, வேர், பட்டை முதலியன மூச்சு, தோல் நோய்களைக் குணமாக்கப் பயன்படுகின்றன. இதனை **இயங்கு**, **குண்டலி**, **கோல்**, **மீச்செங்கன்**, **முள்சங்கு** என்ற பெயர்களிலும் அழைக்கின்றனர்.
# இசங்கு

## நூல் பட்டியல்

-
# இசங்கு

## வெளியிணைப்பு

- Germplasm Resources Information Network: *Monetia barlerioides*
- feb10thendral-15.pdf
# சி. சே. மார்ட்டின்

**சிரிலஸ் சேவியர் மார்ட்டின்** (*Cyrillus Xavier Martyn*, பிறப்பு: 14 மார்ச் 1908) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  
மார்ட்டின் இலங்கைத் தமிழரசுக் கட்சியின் வேட்பாளராக யாழ்ப்பாணத் தொகுதியில் 1965 நாடாளுமன்றத் தேர்தலில் போட்டியிட்டு அகில இலங்கைத் தமிழ்க் காங்கிரஸ் தலைவர் ஜி. ஜி. பொன்னம்பலத்திடம் தோற்றார். அதன் பின்னர் 1970 தேர்தலில் மீண்டும் தமிழரசுக் கட்சியின் வேட்பாளராகப் போட்டியிட்டு 56 அதிகப்படியான வாக்குகளால் வெற்றி பெற்று நாடாளுமன்றம் சென்றார். இலங்கையில் புதிய குடியரசு அரசியலமைப்புக்கு ஆதரவாக நாடாளுமன்றத்தில் வாக்களித்தமைக்காக மார்ட்டின் 1971 ஆம் ஆண்டில் கட்சியில் இருந்து வெளியேற்றப்பட்டார்.  
மார்ட்டின் 1977 தேர்தலில் சுயேட்சை வேட்பாளராகப் போட்டியிட்டு 900 வாக்குகளை மட்டும் பெற்றுத் தோல்வியடைந்தார். மார்ட்டின் உரோமன் கத்தோலிக்க மதத்தவர் ஆவார்.
# நோட்டா (இந்தியா)

**நோட்டா** (*None of the Above - NOTA*;) *அனைவருக்கும் எதிரான வாக்கு* என்று பொருள். இந்திய அரசியல் அமைப்புச் சட்டத்தில் மக்கள் அனைவருக்குமான உரிமையே இந்த *நோட்டா பொத்தான்* என்பதாகும். எந்த ஒரு வேட்பாளருக்கும் வாக்களிக்க விரும்பாத எந்த ஒரு இந்தியரும் இந்தப் பொத்தானை அழுத்துவதின் மூலம் அந்தத் தொகுதியில் நிற்கும் வேட்பாளரை *தான் வெறுக்கிறேன்* என்று அர்த்தம் கொள்ளப்படும். இச்சட்டம் உச்ச நீதிமன்றம் செப்டம்பர் 27 ஆம் தேதி அளித்த தீர்ப்பின்படி, இப்பொத்தான் வாக்கு இயந்திரத்தில் பொருத்தப்பட்டுள்ளதாக தேர்தல் அலுவலகம் தெரிவித்துள்ளது. வாக்குப் பதிவு இயந்திரத்தில் இந்தப் பொத்தானானது ஆகக்கடைசியில் கீழே அமைந்திருக்கும்.
# நோட்டா (இந்தியா)

## நடைமுறை

நவம்பர் 11 முதல் டிசம்பர் 4 வரை நடைபெற்ற டெல்லி, சத்தீஸ்கர், மத்திய பிரதேசம், ராஜஸ்தான், மிசோரம் உள்பட 5 மாநிலங்களுக்கான சட்டப்பேரவைத் தேர்தலில் இந்தியாவிலேயே முதன் முறையாக இம்முறை பயன்படுத்தப்பட்டது
# நோட்டா (இந்தியா)

## தமிழகத்தில் முதன்முறையாக

இந்த வசதி தமிழகத்தில் முதன் முறையாக ஏற்காடு இடைத்தேர்தலில் அறிமுகப்படுத்தப்பட்டது. நோட்டா பொத்தான் இளஞ்சிவப்பு நிறத்தில் இருக்கும்.
# நோட்டா (இந்தியா)

## இந்தியப் பொதுத் தேர்தல், 2014

2014இல் இந்தியாவில் நடைபெற்ற இந்தியாவின் 16வது மக்களவைக்கான பொதுத் தேர்தலில் 543 தொகுதிகளின் மொத்த வாக்குகளில் 1.1 % (59,97,054) நோட்டா வாக்குகள் பதிவாகியது.  
தமிழ்நாட்டில் 39 தொகுதிகளின் மொத்த வாக்குகளில் 1.4 சதவீதம் (5,82,062) நோட்டா வாக்குகள் பதிவாகியது.  
இந்திய அளவில் அதிகபட்சமாக தமிழ்நாட்டில் நீலகிரி மக்களவைத் தொகுதியில் 45,559 நோட்டா வாக்குகள் பதிவாகியது.
# நோட்டா (இந்தியா)

## நோட்டாவிற்கு ஆதரவான வழக்கு

ஒரு சட்டமன்ற தேர்தல் மற்றும் நாடாளுமன்ற மக்களவைத் தேர்தலில் போட்டியிடும் வேட்பாளர்களை விட, நோட்டாவுக்கு அதிக வாக்குகள் கிடைத்தால் அந்த தொகுதியின் தேர்தலை ரத்து செய்யக்கோரி உச்ச நீதிமன்றத்தில் மார்ச், 2021இல் பொது நல வழக்கு தொடரப்பட்டது. மேலும் அத்தொகுயின் மறு தேர்தலின் போது ஏற்கனவே போட்டியிட்ட வேட்பாளர்களுக்கு தடை விதிக்க வேண்டும் என மனுதாரர் தரப்பில் தெரிவிக்கப்பட்டிருந்தது. இந்த வழக்கு உச்சநீதிமன்ற தலைமை நீதிபதி எஸ்.ஏ. பாப்டே தலைமையிலான அமர்வு முன்பு விசாரணைக்கு வந்தது. அப்போது இந்த வழக்கு தொடர்பாக தேர்தல் ஆணையமும், இந்திய அரசும் பதிலளிக்க உச்சநீதிமன்றம் உத்தரவிட்டுள்ளது.
# ஆசிரியர் பண் (இலங்கை)

இலங்கையில் **ஆசிரியர் பண்** ஆசிரியர் நாளான அக்டோபர் 6 ஆம் நாள் அன்று ஆண்டு தோறும் பாடசாலைகளில் ஆசிரியர்களால் மாணவர்களை நோக்கி பாடப்படுவது வழமை. இப்பாடல் முத்து முத்தான சித்திரங்கள் என ஆரம்பிக்கிறது. இப்பாடலில் ஆசிரியர்களின் பணி மற்றும் கடமை பற்றியும் எடுத்துரைக்கிறது. இப்பாடலை பொன். சிறீவாமதேவன் எழுதி இசையமைத்துள்ளார். இவர் புறக்கண் பார்வை அற்றவர்.
# ஆசிரியர் பண் (இலங்கை)

## ஆசிரியர் பண்

இலங்கையில் தமிழ்மொழி மூலம் தேசிய ரீதியாக பாடப்படும் ஆசிரியர் கீதம்:  
:ஆ ஆ ஆ......ஆ ஆ ஆ..........
:முத்து முத்தான சித்திரங்கள்
:இலங்கை முற்றத்தில் சிந்திய ரத்தினங்கள் (முத்து)
:பற்றும் பாசமும் வைத்தவற்றை
:நல்ல பாதையில் சேர்க்கும் பணி எமதே! (2)
:(முத்து)
:அன்னை மடியில் அரவணைத்த பிள்ளை
:பள்ளி வரும் பிஞ்சு பாலகனாய் (அன்னை)
:அவன் தன்னம் தனிமையைப் போக்கிடவே
:உள்ளத்தில் நம்பிக்கை அன்பை ஊற்றிடுவோம் :(அவன்) : (முத்து)
:எண்ணும் எழுத்தும் உணர்ந்திடுவோம்
:உள்ள தேவைகள் அறிந்து பூர்த்தி செய்வோம் (எண்ணும்)
:அவன் ஒழுங்குடன் ஒழுக்கமும் பேணி நல்ல
:சிந்தை ஆற்றலை தூண்டிடுவோம்
:(அவன்)
:(முத்து)  
:கற்பித்தல் கற்றல் நிகழ்ந்திடவே
:நல்ல கட்டுப்பாட்டுடன் வகுப்பறையில் (கற்பித்தல்)
:தினம் பெற்ற கடமையை பேணி ஏற்றே
:ஞாலம் போற்றும் சமூகத்தை நாம் படைப்போம் (தினம்)
: (முத்து)
# வெ. யோகேசுவரன்

**வெற்றிவேலு யோகேஸ்வரன்** (*Vettivelu Yogeswaran*, 5 பெப்ரவரி 1934 - 13 சுலை 1989) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். யோகேஸ்வரன் விடுதலைப் புலிகளால் கொழும்பில் சுட்டுக் கொல்லப்பட்டார்.
# வெ. யோகேசுவரன்

## ஆரம்ப வாழ்க்கை

யோகேஸ்வரன் இலங்கையின் யாழ்ப்பாணத்தைச் சேர்ந்த மருத்துவர் எஸ். ஏ. வெற்றிவேலு, பராசக்தி ஆகியோரின் மகன் ஆவார். இவர் யாழ்ப்பாணம் பரி. யோவான் கல்லூரி, யாழ் சம்பத்தரிசியார் கல்லூரி ஆகியவற்றில் கல்வி கற்றார். பின்னர் ஐக்கிய இராச்சியம் சென்று சட்டம் பயின்றார். பிரித்தானியாவில் படித்த போது அவர் மாணவர்களுக்கான தேசிய ஒன்றியம், இனவொதுக்கலுக்கு எதிரான முன்னணி போன்ற அமைப்புகளில் உறுப்பினராக இருந்தார். வெளிநாட்டு இலங்கைத் தமிழர் முன்னணியின் ஐக்கிய இராச்சியக் கிளையின் தலைவராகவும் பணியாற்றினார். சட்டக் கல்வியை முடித்து விட்டு நாடு திரும்பிய இவர் யாழ்ப்பாணத்தில் வழக்கறிஞராகப் பணியாற்றினார்.  
யோகேஸ்வரன் சரோஜினி பொன்னம்பலம் என்பவரைத் திருமணம் புரிந்தார்.
# வெ. யோகேசுவரன்

## அரசியலில்

தமிழர் விடுதலைக் கூட்டணியின் தீவிர ஆதரவாளரான யோகேஸ்வரன் கட்சியின் செயல் குழுவில் இணைந்து இளைஞர் விவகாரங்களுக்குப் பொறுப்பாக இருந்தார். யாழ்ப்பாணத் தொகுதியில் 1977 நாடாளுமன்றத் தேர்தலில் போட்டியிட்டு 6,291 அதிகப்படியான வாக்குகளால் சுயேட்சையாகப் போட்டியிட்ட குமார் பொன்னம்பலத்தை வென்று நாடாளுமன்றம் சென்றார்.  
1981 சூன் 1 இல் சிங்களக் காவல்துறை, மற்றும் கும்பலால் யாழ் பொது நூலகம் எரிக்கப்பட்ட போது யோகேஸ்வரனின் இருப்பிடமும் எரிக்கப்பட்டது. யோகேஸ்வரனும் அவரது மனைவியும் பின் சுவரால் குதித்து வெளியேறி தப்பினர்.  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் வி. யோகேஸ்வரன் யாழ்ப்பாணத் தொகுதிக்கான நாடாளுமன்ற இருக்கைகயை இழந்தார்.  
யோகேஸ்வரனும் அவரது குடும்பமும் தமிழ்நாட்டிற்குத் தப்பிச் சென்று சென்னையில் வாழ்ந்து வந்தனர். தமிழீழ விடுதலைப் புலிகள் தமிழர் விடுதலைக் கூட்டணி உறுப்பினர்களுக்கு அச்சுறுத்தல் விடுத்திருந்த போதிலுய்ம் யோகேஸ்வரன் நாடு திரும்பினார். 1987 சூலையில் இந்திய அமைதி காக்கும் படையினர் யாழ்ப்பாணம் வரும் வரையில் புலிகள் அவரை வீட்டுக் காவலில் வைத்திருந்தனர். 1988 ஆரம்பத்தில் யோகேஸ்வரனும் மனைவியும் கொழும்பு சென்று கறுவாத் தோட்டப் பகுதியில் அமைந்துள்ள ஒரு வீட்டில் தமிழர் விடுதலைக் கூட்டணியின் ஏனைய தலைவர்களான அப்பாப்பிள்ளை அமிர்தலிங்கம், மு. சிவசிதம்பரம், மாவை சேனாதிராஜா ஆகியோருடன் சேர்ந்து வாழ்ந்து வந்தனர்.
# வெ. யோகேசுவரன்

## படுகொலை

தமிழர்களை ஒற்றுமைப் படுத்தும் நடவடிக்கையில் ஈடுபட்ட யோகேஸ்வரன் விடுதலைப் புலிகளுடன் தொடர்புகளை ஏற்படுத்தி பலமுறை அவர்களைச் சந்தித்துப் பேச்சுக்களில் ஈடுபட்டார். அவ்வாறான ஒரு சந்திப்பு 1989 சூலை 13 ஆம் நாள் அவரது இல்லத்தில் ஏற்பாடு செய்யப்பட்டது. விடுதலைப் புலிகளின் பிரதிநிதிகள் பீட்டர் அலோசியசு லியோன், விசு (இராசையா அரவிந்தராஜா), சிவகுமார் ஆகியோர் அன்று யோகேஸ்வரனின் இல்லத்திற்கு வந்தனர். சிவகுமார் வீட்டிற்கு வெளியே காத்திருக்க ஏனைய இருவரும் உள்ளே சென்று முதலாம் மாடியிலிருந்த யோகேஸ்வரனின் இல்லத்தில் அவரையும், அமிர்தலிங்கம், சிவசிதம்பரம் ஆகியோரையும் சந்தித்தனர். பேச்சுக்களின் இடையில் விசு என்பவர் தனது கைத்துப்பாக்குயால் அமிர்தலிங்கத்தின் தலையிலும், மார்பிலும் சுட்டார். இதனை அடுத்து யோகேஸ்வரன் எழுந்து நிற்கவே அவரையும் அவர்கள் சுட்டனர். இவர்களின் மெய்ப்பாதுகாவலர் உடனடியாக விரைந்து கொலையாளிகளை நோக்கிச் சுட்டனர். அவர்கள் திருப்பிச் சுட்டதில் சிவசிதம்பரம் தோளில் காயமடைந்தார். கொலையாளிகள் காயத்துடன் அங்கிருந்து தப்பி ஓடினர். சிவகுமாரும் சூட்டுக் காயத்திற்கு உள்ளானார். இவர் பின்னர் இறந்தார். அமைர்தலிங்கம், யோகேஸ்வரன் ஆகியோர் இறக்க, சிவசிதம்பரம் காயங்களுடன் உயிர் தப்பினார். விடுதலைப் புலிகள் இக்கொலையைத் தொடக்கத்தில் மறுத்திருந்தாலும், பின்னர் அதற்குப் பொறுப்பேற்றனர்.  
யோகேஸ்வரனின் மனைவி சரோஜினி பின்னர் யாழ்ப்பாண நகர முதல்வராகப் பணியாற்றினார். இவரும் பின்னர் விடுதலைப் புலிகளால் சுட்டுக் கொலப்பட்டார்.
# முக்காலி

**முக்காலி** என்பது மூன்று கால்கள் உள்ள இருக்கை ஆகும். இது வீட்டு உபயோகப் பொருட்களில் ஒன்றாகும். இது தற்போது அதிகம் பயன்படுத்தப் படுவதில்லை. பெரும்பாலான முக்காலிகள் மரத்தால் செய்யப்பட்டவையாக இருப்பினும் பித்தளை, வெள்ளி போன்ற உலோகங்களில் செய்யப்பட்ட முக்காலிகளும் உள்ளன. உலோகத்தால் செய்யப்பட்ட முக்காலிகள் விசேட காலங்களில் (பூசை, திருமணம்) தற்காலத்திலும் சில இடங்களில் பயன்படுத்தப்பட்டு வருகின்றன.
# முக்காலி

## இதையும் பார்க்கவும்

- நாற்காலி
# சேது லட்சுமி பாயி

**பூராடம் திருநாள் சேது லட்சுமி பாயி** (*Pooradam Thirunal Sethu Lakshmi Bayi*) திருவிதாங்கூரில், சேரர் வம்சமான குலசேகரர் எனும் பரம்பரையில் தோன்றிய அரசி. இவர் 1924 முதல் 1931 வரை ஆட்சியிலில் இருந்தார். மூலம் திருநாள் ராமவர்மாவின் (1885-1924) மரணம் மூலம் இவர் ஆட்சி அதிகாரமேற்றார்.
# வராகி

**வராகி** (*Varahi*; , , **வராஹி**) என்பது இந்து சமயத்தின் நான்கு முக்கிய வழிபாட்டு நடைமுறை பிரிவினர்களான சைவம் (சிவன் பக்தர்கள்), பிராமணியம் (பிரம்மன் பக்தர்கள்), வைணவம் (விஷ்ணு பக்தர்கள்), சாக்தம் (முப்பெரும் தேவியர்கள் பக்தர்கள்) ஆகியோரால் வணங்கப்படும் ஒரு தெய்வமாகும். பொதுவாக, இரகசியமான வாமமார்க தாந்த்ரீக நடைமுறைகளைப் பயன்படுத்தி, வராகியை இரவில் வழிபடும் வழக்கம் உள்ளது. இவர் பார்வதியின் காவல் தெய்வமாகவும், சப்தகன்னியரில் ஒருவராகவும் அறியப்படுகிறார். பௌத்த தெய்வங்களான வஜ்ரயோகினி மற்றும் மாரிச்சி ஆகியவை இந்து தெய்வமான வராகியிலிருந்து தோன்றியவை ஆகும்.
# வராகி

## தோற்றம்

வராகி விஷ்ணுவின் வராக அவதாரத்தின் அம்சமாவார். இவர் வராகமெனும் காட்டுப்பன்றி முகமும், எட்டு கரங்களையும் உடையவர். பின் இரு கரங்களில் தண்டத்தினையும், கலப்பையையும் கொண்டவராவார். இவர் கருப்பு நிற ஆடையுடுத்தி எருமை மீது அமர்ந்திருக்கிறார்.
# வராகி

## எட்டு வராகிகள்

மகா வராகி, ஆதி வராகி, ஸ்வப்ன வராகி, லகு வராகி, உன்மத்த வராகி, சிம்ஹாருடா வராகி, மகிஷாருடா வராகி, அஷ்வாருடா வராகி என்போர் எட்டு வராகிகள் (அஷ்ட வராகி) என்று அழைக்கப்படுகிறார்கள்.
# வராகி

## இவற்றையும் காண்க

- வராகி மாலை
- உன்மத்த பைரவர்
- சப்தகன்னியர்
# சீடை

**சீடை** என்பது அரிசிமாவைக் கொண்டு உண்டாக்கப்படும் ஒரு பலகாரம் ஆகும். வெல்ல சீடை, உப்பு சீடை என்ற வகைகளும் உண்டு. கிருஷ்ண ஜெயந்தி நாளன்று செய்வர். கண்ணனுக்கு பிடித்த பலகாரம் எனவும் கூறுவர்.
# சீடை

## தயாரிக்கும் விதம்

சீடை செய்வதற்கு அரிசிமாவும், உழுந்து மாவும் தேங்காயும் சீரகமும் எள்ளும் உப்பும் தேவைப்படுகின்றன. அரிசிமாவுடன், குறைந்தளவு உளுந்து மாவு, சிறிது வெண்ணெய், சிறிதளவு வெள்ளை எள் சேர்த்து கலக்கவும். சிறிதளவு தேங்காய்த் துறுவலை அரைத்து பின்னர் கலக்கவும். தேவையான அளவு தண்ணீர், பெருங்காயம், உப்பு சேர்த்து, கெட்டியான மாவாக பிசையவும். பிசைந்த மாவை, தேங்காய் எண்ணெய் தொட்டு, சிறு சிறு உருண்டைகளாக உருட்டி, வாணலியில் மிதமான தீயில் பொறித்து எடுக்கவும்.
# சீடை

## இணைப்புகள்

- சீடை செய்யும் முறை (தமிழில்)
# இடுக்கி கோல்டு

சந்தோஷ் எச்சிக்கானம் எழுதிய **இடுக்கி கோல்டு** என்ற கதையை திரைப்படமாக இயக்கினார் ஆஷிக் அபு. 2013 இல் வெளியான மலையாளத் திரைப்படம் இது.பாபு ஆன்றணி, விஜயராகவன், பிரதாப் போத்தன், மணியன்பிள்ளை ராஜு, ரவீந்திரன் ஆகியோர் முக்கியக் கதாபாத்திரங்களில் நடித்துள்ளனர்..
# இடுக்கி கோல்டு

## பணியாற்றியோர்

- இயக்கம் - ஆஷிக் அபு
- தயாரிப்பு - எம். ரஞ்சித்
- கதை - சந்தோஷ் எச்சிக்கானம்
- திரைக்கதை - சியாம் புஷ்கரன், திலீஷ் நாயர், சந்தோஷ் ஏச்சிக்கானம்
- படப்பிடிப்பு - ஷைஜு காலித்
- இசை - பிஜிபால்
- இசையமைப்பு - றபீக் அகமது
- தொகுப்பு - வி. சாஜந்
- கலை - அஜயன் சாலிசேரி
- ஆடை அலங்காரம் - சமீரா சனீஷ்
# ராஜ ராஜேஸ்வரி அம்மன்

**ராஜ ராஜேஸ்வரி** அம்மன் இந்து சமய பெண் கடவுள்களில் ஒருவராவார். இவரை கௌமாரி என்றும் அழைக்கின்றனர்.
# ராஜ ராஜேஸ்வரி அம்மன்

## உருவம்

இவர் கைகளில் சூலம், வில், கசை, அங்குசம் போன்ற ஆயுதங்களை தாங்கியும், பிறையை தலையில் தரித்தும் இருக்கிறார்.
# ராஜ ராஜேஸ்வரி அம்மன்

## கோயில்

1. மலேசிய நாட்டின் தலைநகரான கோலாலம்பூரில் ராஜராஜேஸ்வரி அம்மன் கோயில் உள்ளது.
1. கர்நாடகா மாநிலத்தில் பொலாலி எனும் ஊரில் அம்மன் கோயில் உள்ளது.
# உலக வசிப்பிட நாள்

**உலக வசிப்பிட நாள்** (*World habitat day*) என்பது ஒவ்வோர் ஆண்டும் அக்டோபர் மாதத்தின் முதல் திங்கட்கிழமை உலகம் முழுவதும் கடைப்பிடிக்கப்படும் ஒரு நிகழ்வாகும். இந்நாள் ஐக்கிய நாடுகள் அவையினால் சிறப்பு நாளாக அறிவிக்கப்பட்டு முதன் முதலாக 1986 ஆம் ஆண்டில் கடைப்பிடிக்கப்பட்டது. இந்நாளின் நோக்கம் நமது நகரங்களில் அடிப்படை மனித உரிமைகளுடன் போதுமான தங்குமிட வசதிகளை ஏற்படுத்திக் கொடுப்பதன் முக்கியத்துவத்தை வலியுறுத்துவதாகும். வாழ்விடத்தின் அவசியம் குறித்து எதிர்காலத் தலைமுறையினருக்கு ஞாபகப்படுத்தும் கூட்டுப் பொறுப்பையும் இது வலியுறுத்துகிறது.
# உலக வசிப்பிட நாள்

## உலக வசிப்பிட நாள் கொண்டாடப்பட்ட நாட்கள்

| ஆண்டு | கருப்பொருள் | இடம் | முக்கிய விருந்தினர் |
| --- | --- | --- | --- |
| **2013** | *நகர்ப்புறப் போக்குவரத்து* |  |  |
| **2012** | *நகரங்களை மாற்றுதல், வாய்ப்புகளை ஏற்படுத்தல்* | இஸ்லாமாபாத் |  |
| **2011** | *நகரங்களும் காலநிலை மாற்றமும்* | அகுவாஸ்காலியான்டெசு, மெக்சிக்கோ |  |
| **2010** | *சிறந்த நகரம், சிறந்த வாழ்க்கை* | சாங்காய் |  |
| **2009** | *நமது நகர்ப்புறத்துக்கான எதிர்கால திட்டத்தை வகுத்தல்* | வாசிங்டன், டி. சி. |  |
| **2008** | *களிப்புறு நகரங்கள்* | லுவாண்டா | ஒசே எடுவார்டோ டொசு சாண்டோசு, அங்கோலா அரசுத்தலைவர் |
| **2007** | *ஒரு பாதுகாப்பான நகரம் ஒரு நடுநிலை நகரம்* | டென் ஹாக், நெதர்லாந்து | விம் டீட்மன், ஏக் நகர முதல்வர் |
| மொண்டெரே, மெக்சிக்கோ |  |  |  |
| **2006** | *நகரங்கள், நம்பிக்கைக்கான காந்தங்கள்* | நாபொலி |  |
| கசான், தத்தர்ஸ்தான், உருசியா |  |  |  |
| **2005** | *மிலேனியம் அபிவிருத்தி இலக்கும், நகரமும்* | ஜகார்த்தா | அரசுத்தலைவர் சுசீலோ பாம்பாங் யுதயோனோ |
| **2004** | *நகரங்கள் - கிராமப்புற மேம்பாட்டுக்கான இயந்திரங்கள்* | நைரோபி | முவாய் கிபாக்கி, கென்ய அரசுத்தலைவர் |
| **2003** | *நீரும் நகரங்களில் சுகாதாரமும்* | இரியோ டி செனீரோ | சேசர் மாய்யா, ரியோ டி செனீரோ நகர முதல்வர் |
| **2002** | *நகரத்தில் இருந்து நகரத்துக்கான கூட்டுறவு* | பிரசெல்சு | இளவரசர் பிலிப்பு |
| **2001** | *சேரிகள் அற்ற நகரங்கள்* | ஃபுக்கோக்கா, யப்பான் | வட்டாரு ஆசோ, ஆளுனர் |
| **2000** | *நகரப்புற ஆளுமையில் பெண்கள்* | யமேக்கா | செய்மோர் மலிங்சு, பிரதிப் பிரதமர் |
| **1999** | *அனைவருக்கும் நகரங்கள்* | தாலியான், சீனா |  |
| **1998** | *பாதுகாப்பான நகரங்கள்* | துபை |  |
| **1997** | *எதிர்கால நகரங்கள்* | பான், செருமனி |  |
| **1996** | *நகரமயமாக்கல், குடியுரிமை மற்றும் மனித ஒருமைப்பாடு* | புடாபெஸ்ட் | அங்கேரி உட்துறை அமைச்சர் |
| **1995** | *எங்கள் அயல்பகுதி* | குரிட்டாபா, பிரேசில் | நகர முதல்வர் |
| **1994** | *வூடும் குடும்பமும்* | டக்கார் | அப்டூ டியோஃப், செனிகல் அரசுத்தலைவர் |
| **1993** | *பெண்களும் வசிப்பிட அபிவிருத்தியும்* | நியூயார்க் நகரம் | பூட்ரோசு பூட்ரோசு-காலி, ஐநா செயலர் |
| **1992** | *வசிப்பிடமும் நிலையான அபிவிருத்தியும்* | நியூயார்க் நகரம் | பூட்ரோசு பூட்ரோசு-காலி, ஐநா செயலர் |
| **1991** | *வசிப்பிடமும் வாழும் சுற்றுச்சூழலும்* | ஹிரோஷிமா | நகர முதல்வர் |
| **1990** | *வசிப்பிடமும் நகரமயமாக்கலும்* | இலண்டன் |  |
| **1989** | *வசிப்பிடன், சுகாதாரம், குடும்பம்* | ஜகார்த்தா | சுகார்ட்டோ, அரசுத்தலைவர் |
| **1988** | *வசிப்பிடமும் சமூகமும்* | இலண்டன் | ராபர்ட் ரூன்சி, காண்டர்பரி ஆயர் |
| **1987** | *வீடற்றோருக்கு வசிப்பிடம்* | நியூ யோர்க் மாநிலம் | சேவியர் பெரெசு டி குவேலர், ஐநா செயலர் |
| **1986** | *வசிப்பிடம் நமது உரிமை* | நைரோபி |  |
# படிநிலைச் சார்பு

கணிதத்தில் மெய்யெண்களின் மீது வரையறுக்கப்பட்ட ஒரு சார்பினை, இடைவெளிகளின் சுட்டுச் சார்புகளின் முடிவுறு நேரியல் சேர்வாக எழுத முடியுமானால் அச்சார்பு **படிநிலைச் சார்பு** (*step function*) என அழைக்கப்படுகிறது. இச்சார்பு **படிக்கட்டுச் சார்பு** (*staircase function*) என்றும் அழைக்கப்படுகிறது. முடிவுறு துண்டுகளைக் கொண்ட துண்டுவாரி மாறிலிச் சார்பாகவும் ஒரு படிநிலைச் சார்பினைக் கருதலாம்.
.]]
# படிநிலைச் சார்பு

## வரையறை

<math>f: \mathbb{R} \rightarrow \mathbb{R}</math> என்ற சார்பு கீழ்க்காணுமாறு எழுதக் கூடியதானால் அது ஒரு படிநிலைச் சார்பாக இருக்கும்.
:<math>f(x) = \sum\limits_{i=0}^n \alpha_i \chi_{A_i}(x), \forall x \in \mathbb{R}\,</math>
:<math>n\ge 0,</math>
:<math>\alpha_i \in \mathbb{R}</math>,
:<math>A_i</math> -இடைவெளிகள்
:<math>\chi_A\,</math> (சிலசமயங்களில் <math>1_A</math>) <math>A</math> இன் சுட்டுச் சார்பு:  
:<math>\chi_A(x) =
\begin{cases}
1 & \mbox{if } x \in A, \\
0 & \mbox{if } x \notin A. \\
\end{cases}
</math>  
இந்த வரையறையில் காணும் இடைவெளிகளை <math>A_i,</math> பின்வரும் பண்புகளைக் கொண்டவையாய்க் கொள்ளலாம்:  
1. எடுத்துக்கொள்ளப்படும் அனைத்து இடைவெளிகளும் சேர்ப்பில்லாக் கணங்கள். அதாவது, <math>A_i\cap A_j=\emptyset</math> for <math>i\ne j</math>
1. அவை அனைத்தின் கணம் (கணிதம்)#ஒன்றுப்புகள்ஒன்றிப்பு முழுமையான மெய்யெண் கோடாக இருக்கும். <math>\cup_{i=0}^n A_i=\mathbb R.</math>  
இவ்விரு பண்புகளைக் கொண்ட இடைவெளிகளாக இல்லாமல் இருந்தாலும் நாம் வேறுசில இடைவெளிகளை இணைத்துக் கொள்வதன் மூலம் இவை உண்மையாக இருக்குமாறு செய்து கொள்ளலாம்.  
எடுத்துக்காட்டு:  
: <math>f = 4 \chi_{[-5, 1)} + 3 \chi_{(0, 6)}\,</math> -இப்படிநிலைச் சார்பை பின்வருமாறு மாற்றி எழுத, அதில் வரும் இடைவெளிகள் மேலே குறிப்பிடப்பட்ட இரு பண்புகளையும் கொண்டவையாக அமைவதைக் காணலாம்.  
: <math>f = 0\chi_{(-\infty, -5)} +4 \chi_{[-5, 0]} +7 \chi_{(0, 1)} + 3 \chi_{[1, 6)}+0\chi_{[6, \infty)}.\,</math>
# படிநிலைச் சார்பு

## எடுத்துக்காட்டுகள்

- மாறிலிச் சார்பு (இதிலுள்ள ஒரே இடைவெளி: <math>A_0=\mathbb R.</math>)
- ஹெவிசைடு படிநிலைச் சார்பு (படிநிலைச் சார்புகளில் முக்கியமானது.)  
- செவ்வகச் சார்பு
# படிநிலைச் சார்பு

## எடுத்துக்காட்டுகள்

### படிநிலைச் சார்பல்லாதவை

- இவ்வரையறையின் படி முழுஎண்பகுதிச் சார்புக்கு முடிவுறா எண்ணிக்கையிலான இடைவெளிகள் உள்ளதால் அச்சார்பு ஒரு படிநிலைச் சார்பாகாது. முடிவுறா எண்ணிகையிலான இடைவெளிகளைக் கொண்டும் படிநிலைச் சார்பானது சில நூலாசிரியர்களால் வரையறுக்கப்படுகிறது.
# படிநிலைச் சார்பு

## பண்புகள்

- இரு படிநிலைச் சார்புகளின் கூடுதல் மற்றும் பெருக்கல் சார்புகள் இரண்டுமே படிநிலைச் சார்புகளாகும்; ஒரு படிநிலைச் சார்பினை ஒரு எண்ணால் பெருக்கக் கிடைக்கும் சார்பும் ஒரு படிநிலைச் சார்பாகவே இருக்கும்.
- ஒரு படிநிலைச் சார்பு முடிவுறு எண்ணிக்கையிலான மதிப்புகளைக் கொண்டிருக்கும்:  
மேலே தரப்பட்ட படிநிலைச் சார்பின் வரையறையில், இடைவெளிகள் <math>A_i,</math> <math>i=0, 1, \dots, n,</math> எல்லாம் ஒன்றுக்கொன்று சேர்ப்பில்லாக் கணங்களாகவும் அவற்றின் மொத்த ஒன்றிப்பும் முழு மெய்யெண் கோடாகவும் இருந்தால்,
:<math>f(x)=\alpha_i\,</math>, <math> \forall x \in A_i.</math>
# ஆட்கொல்லி (புதினம்)

**ஆட்கொல்லி** புதினம் க. நா. சுப்ரமணியத்தால் எழுதப்பெற்றதாகும்.
# ஆட்கொல்லி (புதினம்)

## வெளியீடு

ஆட்கொல்லி, 1952ல் க. நா. சுவால் எழுதப்பட்டது. இது வாராவாரம் தொடராக சென்னை வானொலியில் டி. என். விசுவநாதன் என்பவரால் வாசிக்கப்பட்டது. பின்னர் கலைமகள் காரியாலயத்தால் நூலாக வெளியிடப்பட்டது. நீண்ட இடைவெளிக்குப்பின் நற்றிணைப் பதிப்பகத்தால் மீண்டும் வெளியிடப்பட்டுள்ளது
# ஆட்கொல்லி (புதினம்)

## கரு

ஆட்கொல்லி என்று க. நா. சு சொல்வது பணத்தைத்தான். பணம் சேர்க்கும் மனமோ இயல்போ இல்லாத ராஜா என்பவர் தான் சிறுவயதில் தங்கி வாழ்ந்த தன் மாமா வீட்டு நினைவுகளைச் சொல்கிறார். மாமா வெங்கடாசலமும் அவர் மனைவியும் பணம் ஈட்டுவதை மட்டுமே குறியாகக் கொண்டவர்கள். எவருக்கும் எதுவும் செய்வதில்லை. எல்லாவற்றுக்கும் கணக்கு வைத்திருக்கிறார்கள். ஆனால் அதன் விளைவாக மனித உறவுகளையே இழந்து விடுகிறார்கள்
# சர்மாவின் உயில் புதினம்

சர்மாவின் உயில் என்பது க.நா.சு[கந்தாடை நாராயண சாமி சுப்ரமணியம்] எழுதிய முதல் நாவல். இது 1938ல் எழுதப்பட்டது.
# சர்மாவின் உயில் புதினம்

## **வெளியீடு**

1938ல் செலத்தில் ஒரு விடுதியில் தங்கியிருந்து இதை எழுதிவிட்டதாக அவர் இந்நூலின் முன்னுரையில் குறிப்பிடுகிறார். முதலில் கலைமகள் காரியாலயம் வெளியீடாக வந்தது. நீண்ட இடைவெளிக்குப்பின் நற்றிணை வெளியீடாக வந்துள்ளது
# சர்மாவின் உயில் புதினம்

## **கரு**

சிறுவயதிலேயே ஊரைவிட்டு ஓடிப்போய் கல்கத்தாவில் வாழும் கிருஷ்ணசாமி சர்மா என்பவர் எழுதும் உயிலின் கதை இது. அவர் மிகப்பெரிய சோதிடர். தன் குடும்பத்தின் மொத்த எதிர்காலத்தையும் அந்த உயிலில் கணிக்கிறார். அது அவரது அண்ணன் மகனான சிவராமன் என்ற எழுத்தாளனின் வாழ்க்கையை எப்படி மாற்றுகிறது என்பதே இதன் கதை. இதன் வழியாக க.நா.சு பிராமணக்குடும்பம் ஒன்று சென்றநூற்றாண்டில் எப்படி வாழ்க்கையை மெல்ல மாற்றிக்கொண்டது என்பதைக் காட்டுகிறார். மரணங்களும் பிர்சவங்களும் தொடர்ந்து நிகழும் வாழ்க்கையை எதிர்கொள்ளும் அக்கா என்ற பாட்டியின் சித்திரம் முக்கியமானதாக விமர்சகர்களால் குறிப்பிடப்படுகிறது.
# சர்மாவின் உயில் புதினம்

## இணைப்புகள்

- ஜெயமோகன் கட்டுரை
# துந்தி

துந்தி என்பது ஒரு கன்னட நாவல். இதை யோகேசு மாஸ்டர் என்பவர் எழுதினார். இதில் இந்துக் கடவுளான விநாயகரை இழிவுபடுத்தி எழுதியதால் இது தடை செய்யப்பட்டது. யோகேசை காவலர் சிறைபிடித்தனர்
# துந்தி

## உள்ளடக்கம்

கணபதி என்னும் புராண கதாபாத்திரத்தை இழிவுபடுத்தி கதை எழுதப்பட்டது.
கணங்களுடைய பதியான கணபதி, ஒரு ஆதிவாசி. இவர் எங்ஙனம் கணங்களுடைய பதியாக இருக்க முடியும் எனவு, எப்படி தெய்வமாவார் எனவும் இழிவுபடுத்தி இந்நூலில் கூறப்பட்டுள்ளது.
# துந்தி

## சிறைபிடிப்பு

இந்த நாவலில் கணபதியையும் பார்வதியையும் மோசமானரீதியில் சித்தரித்திருப்பது கண்டு இந்து சங்கங்கள் கோபமடைந்து, தடை செய்யக் கோரியதைத் தொடர்ந்து, இவர் கைது செய்யப்பட்டார்.
# பத்துக்குடி

கேரளத்தின் பாலக்காடு மாவட்டத்தில் வாழும் சிறுசமுதாயக் குழுவே **பத்துக்குடி**. இவர்கள் வாத்தியார், பணிக்கர் , மூத்தோட்டி, செட்டி, மன்னாடி எனும் ஐந்து உட்பிரிவுகளில் அறியப்படுகின்றனர். இவர்கள் காவேரிபூம்பட்டணத்தில் இருந்து நூற்றாண்டுகளுக்கு முன்பு பாலக்காட்டில் குடியேறியோர் ஆவர். திருஞானசம்பந்தரின் வம்சமான இந்த சமூகம் செந்தமிழ், சமசுகிருதம் ஆகிய மொழிகளைக் கற்றறிந்தோர் ஆவர்.
# காலனியம் ஆய்வுநூல்

காலனியம் என்பது இந்தியாவை பிரித்தானியர் ஆட்சிசெய்த காலகட்டத்தைப்பற்றிய மார்க்ஸிய ஆய்வுநோக்கிலான நூல். அரசியல் மற்றும் பொருளியல் கண்ணோட்டம் கோண்டது. பிபன் சந்திரா இதன் ஆசிரியர். தமிழில் அசோகன் முத்துசாமி மொழியாக்கம் செய்திருக்கிறார். பாரதி பதிப்பகம் வெளியிட்டுள்ளது
# காலனியம் ஆய்வுநூல்

## **உள்ளடக்கம்**

- காலனியம் சில அடிப்படை அம்சங்கள்
- காலனியமும் நவீனமயமும்
- காலனியம் காலனியக்கட்டங்கள் மற்றும் காலனிய அரசு
- காலனியமரபு இந்திய உதாரணம்
- 19 ஆம் நூற்றாண்டு இந்தியப்பொருளாதாரம் பற்றிய மறுவிளக்கம்
- காலனிய இந்தியா பிரித்தானிய மற்றும் இந்தியக்கண்ணோட்டங்கள்
- ரானடேயின் பொருளாதாரச் சிந்தனை
- காலனியப் பொருளாதாரத்தில் இருந்து சுதந்திரபொருளாதாரமாக மாற்றம்
# பிவிட்டி

மேற்கு ஆப்பிரிக்காவில் முதன்மையான சமயங்களில் **பிவிட்டி**யும் ஒன்று. காபோன், காமரூன் ஆகிய நாடுகளில் அதிகம் பின்பற்றப்படுகிறது. இது காபோன் தேசத்து அதிகாரப்பூர்வ சமயங்களில் ஒன்றாக அங்கீகரிக்கப்பட்டுள்ளது. இவர்களின் பண்பாட்டில் கிறித்தவ சமயத்தின் தாக்கமும் காணப்படும். யாரேனும் ஒருவர் குழுவிற்கு தலைமையேற்று, பண்டிகைகளையும் சடங்குகளையும் நடத்துவார்.
# ஆரியன்மாலா நாடகம்

பாலக்காடு மாவட்டத்தில் நிகழ்த்தப்படும் ஒரு நாடோடி நாடகக் கலைரூபமே **ஆர்யன்மாலா நாடகம்**. இதை ஆர்யமாலையாட்டம், ஆர்யமாலைக்களி, ஆர்யமாலக்கூத்து என்னும் பெயர்களிலும் அழைப்பர். இது தமிழ்நாட்டில் உள்ள சிற்றூர்களான தத்தமங்கலம், எலவஞ்சேரி, பெருமாட்டி, புதுச்சேரி பகுதிகளில் பாரம்பரியமான நடனமாகவுள்ளது.. கொல்லம் மாவட்டத்தின் சில பகுதிகளிலும் இது காணப்படும். தமிழ் சங்கீத நாடக பாரம்பரியத்தில் நிகழ்த்தப்படும்.  
பாண சமுதாயத்தைச் சேர்ந்தவர் இந்த நாடகக் கலையை இரவு நேரங்களில் நிகழ்த்துவர். நாலு மூலையிலும் கால் நட்டு, அதன் மீது அலகு குத்தி, ஓலையோ பரம்போ கொண்ட பந்தல் அமைத்து, பந்தலினுள் உரல் கவிழ்த்திவைத்து அதன் மீது நிலவிளக்கை வைப்பர். நிலவிளக்கின் ஒளியிலே நடிப்பும், வசனமும், பாட்டும் நாடகம் நிகழ்த்தப்படும். பாடல்களில் தமிழ் கலந்ந மலையாள சொற்கள் இருக்கும். செண்டை, இலத்தாளம் ஆகிய கருவிகளைக் கொண்டு வாசிப்பர்.
# கூட்டரசு சேமிப்பு வங்கி

**கூட்டரசு சேமிப்பு வங்கி** என்பது அமெரிக்காவின் மத்திய வங்கி ஆகும் இது திசம்பர், 23, 1913 அன்று உருவாக்கப்பட்டது. 1907 ஆம் ஆண்டில் ஏற்பட்ட பொருளாதார நெருக்கடியின் விளைவாக இவ்வங்கி உருவாக்கப்பட்டது. அமெரிக்க டொலர்கள் அச்சிடுவது, விலைவாசியை சீராக பராமரிப்பது, அதிகபட்ச வேலை வாய்ப்புகளை உத்தரவாதப்படுத்துவது கூட்டரசு சேமிப்பு வங்கியின் செயல்பாட்டு நோக்கங்கள் ஆகும். கூட்டரசு சேமிப்பு வங்கியின் பொறுப்பு விலை ஸ்திரத்தன்மையை ஏற்படுத்தி வேலையின்மையை குறைந்த மட்டத்தில் வைத்துக் கொள்வதும் ஆகும். பணத்தின் அளவை அதிகரிப்பது வேலை வாய்ப்புகளை அதிகரிக்கும் என்ற அனுமானத்தின் கீழ் கூட்டரசு சேமிப்பு வங்கி பணத்தை அச்சிடுகிறது. உலகிலேயே மிகவும் சக்தி வாய்ந்த அமைப்பான அது உலகத்தின் சேம நாணயமான அமெரிக்க டொலரை தன் கட்டுப்பாட்டுக்குள் வைத்திருக்கின்றது.
# ராஜேஷ் சர்மா

**ராஜேஷ் சர்மா** என்பவர் ஒரு மலையாள நாடக, திரைப்படக் கலைஞர் ஆவார். மோகன்லாலுடனும் முகேஷின் சாயாமுகி, தியேட்டர் இனிஷியேட்டிவின் சுத்தமத்தளம் தொடங்கி அறுபது நாடகங்களில் நடித்துள்ளார். கேரள சங்கீதநாடக அக்காதமியின் விருதுகளைப் பெற்றுள்ளார்.
# ராஜேஷ் சர்மா

## வாழ்க்கைக் குறிப்பு

கொல்லம் மாவட்டத்தில் ஜெயந்தசர்மாவுக்கும், ஜயலட்சுமிக்கும் மகனாகப் பிறந்தார்.. 2012 ஆம் ஆண்டு வரை 50 நாடகங்களில் நடித்துள்ளார். "என்றெ கிராமம்" என்னும் நாடகத்தினை இயக்கினார். இது டெல்லி நேசனல் ஸ்கூல் ஆப் டிராமாவில் நிகழ்த்தப்பட்டது.
கேன்ஸ் திரைப்பட விழாவில் பங்கேற்ற சைறா உட்ப குட்டிஸ்ராங்க், அன்னையும் ரசூலும் ஆகிய திரைப்படங்களில் நடித்துள்ளார்.
# ராஜேஷ் சர்மா

## விருதுகள்

- கேரள சங்கீதநாடக அக்காதமியின் சிறந்த நடிகருக்கான விருது (2013) - "ஸெஷன் 302 மர்டர்"
- கேரள சங்கீதநாடக அக்காதமியின் விருது (2002 ) - கொல்லம் அரீனாவின் "அம்பலப்ராவ்"
- கேரள சங்கீதநாடக அக்காதமியின் துணை நடிகருக்கான விு (2010) - நீராவில் பிரகாசு கலாகேந்திரத்தின் "மக்கள்கூட்டம்"
# ஆண்டி (கலை)

தலப்பிள்ளி, வள்ளுவநாடு பகுதிகளில் தேவி கோயில்களில் நிகழும் உற்சவங்களில், பாணன் சமுதாயத்தைச் சேர்ந்த பெண்கள் பகவதியை துதிக்கும் கலையே **ஆண்டி**.
முதிர்ந்த பெண் பாடுவதும், பத்து வயதிற்கு குறைவான பெண்கள் தாளம் தட்டுவதும் வழமை. பெண்கள் முகத்தில் அரிசி மாவைப் பூசியிருப்பர். தலைமுடியை சிவந்த நிறமுள்ள துணிகொண்டு மறைத்திருப்பர்.
# காமன் பண்டிகை (விழா)

பழங்காலத் தமிழர்களின் சிறப்பு வாய்ந்த பண்டிகைகளுள் ஒன்றாக **காமன் பண்டிகை** இருந்துள்ளது. பழந்தமிழ் நூல்கள் பலவும் பெருவிழாவாகவே கொண்டாடப்பட்டு வந்த இந்தப் பண்டிகையைப் பற்றிக் குறிப்பிடுகின்றன. மன்மதனை சிவன் எரித்த கதை இன்றும் தமிழகத்தின் பெரும்பாலான கிராமங்களில் ஆண்டுதோறும் காமன் பண்டிகை எனக் கொண்டாடப்படுகிறது. காம தகனம் என்றும் அழைக்கப்படும் இவ்விழாவானது காமன் கூத்து என்ற பெயரில் இலங்கையின் மலையகப் பகுதிகளில் கொண்டாடப்படுகிறது. தற்காலக் கொச்சை வழக்கில் 'காமாண்டி' எனவும் தமிழகத்தின் சில பகுதிகளில் வழங்கப்படுகிறது.
# காமன் பண்டிகை (விழா)

## இலக்கியங்களில் காமன் பண்டிகை

பழங்காலத்தில் 'உள்ளிவிழா' எனவும் வழங்கப்பட்டதாக அறியப்படுகிறது. அகநானூற்றில் “கொங்கர் மணி அரையாத்து மறுகின் ஆடும் உள்ளி விழவு” என்று குறிப்பிடப்பட்டுள்ளதை வைத்து கொங்கு நாட்டில் இவ்விழா சிறப்பாகக் கொண்டாடப்பட்டது எனத் தெரிகிறது. கொங்கு நாட்டில் ஒலி எழுப்புகின்ற மணிகளைக் கோத்து இடுப்பில் கட்டிக்கொண்டு நடுத்தெருக்களில் ஆடிப்பாடிக்கொண்டு இவ்விழாவைக் கொண்டாடினர். உறையூரிலும் (திருச்சிராப்பள்ளி) திருவரங்கத்திலும் ஆற்றின் இடையே இருந்த மணல் திட்டுகளில் ஆடவரும் பெண்டிரும் தத்தமக்கு விருப்பமான இணைகளுடன் சேர்ந்துகொண்டு கூடிக்
களிப்பது சங்க இலக்கியத்தில் குறிப்பிடப்பட்டுள்ளது..  
மன்மதனுக்குக் கோயில் கட்டி வழிபடும் வழக்கமும் ஆதியில் தமிழகத்தில் இருந்திருக்கிறது. மன்மதன் கோயில் காமட்டிக் கோயில் என்று சிற்றூர் மக்களால் குறிப்பிடப்படுகிறது.
# காமன் பண்டிகை (விழா)

## புராணப் பின்புலம்

சிவபெருமானின் தவத்தை கலைக்க பார்வதியால் அனுப்பப்பட்ட மன்மதன் என்றழைக்கப்படும் காமதேவன் காமக்கணை தொடுப்பார். இதனால் சினமுற்ற சிவபெருமான் தன் நெற்றிக் கண்ணினால் காமதேவனை எரித்துச் சாம்பலாக்கி விடுவார். இதைக்கண்ட மதனின் மனைவி ரதி கண்ணீர் விட்டு அழுது புரள்கிறாள். தன் துயரை சிவனிடம் முறையிட்டு மன்மதனை மீண்டும் உயிர்ப்பிக்குமாறு வேண்டுவார். கோபம் தணிந்த சிவன் ரதியின் கண்ணுக்கு மட்டும் தெரியுமாறு அருள் புரிகிறார். காம தேவன் திருமணம், காம தேவன் எரிக்கப்படுவது, பின்னர் உயிர்த்தெழச் செய்யப்படுவதுதான் காமன் கூத்தில் பாடப்படும் முக்கிய நிகழ்வுகளாகும்.
# காமன் பண்டிகை (விழா)

## கோவில் வழிபாடு

திருவையாற்றிலிருந்து 25 கி.மீ. தொலைவில் உள்ள திருநல்லூர் தலத்தில் வீற்றிருக்கும் கர்கடேஸ்வரரை தனது கணவர் உயிர்பெற்று எழ வரமருளுமாறு வேண்டி, சிவனது அருள் பார்வையால் ரதியின் கோரிக்கை நிறைவேறியது. இதன் பொருட்டு ஆண்டுதோறும் மாசி மாதத்தில் பௌர்ணமி தினத்தில் இங்கு காமன் பண்டிகை சிறப்பாக நடைபெறுகிறது. இரண்டு துண்டாக வெட்டிய ஆமணக்கு செடியை நட்டு வழிபாடு நடத்துகிறார்கள். எட்டு தினங்களுக்குள் அச்செடி மீண்டும் துளிர்விட்டு தழைப்பது இத்தலத்தின் மகிமை.  
மன்மத தகனம் தொடர்பான எல்லாக் காட்சிகளும் காஞ்சிபுரம் ஏகாம்பரேஸ்வரர் கோவில் குளம் அருகே உள்ள மண்டபத்தில் சித்திரிக்கப்பட்டுள்ளன.
# காமன் பண்டிகை (விழா)

## திரைப்படச் சித்தரிப்பு

காமன் பண்டிகையின் சில கூறுகள் 'களவாணி' திரைப்படத்தில் சித்தரிக்கப்பட்டுள்ளது.
# அங்காடிபுரம்

**அங்காடிபுரம்** (*Angadipuram*, ) என்பது கேரளத்தின் மலப்புறம் மாவட்டத்தில் பெரிந்தல்மண்ணைக்கு 1.5 கிலோமீட்டர் அருகில் உள்ள சிறிய கிராமம். திருமாந்தாங்குன்னு கோயில், தாளியம்பலம் ஆகியன அருகில் உள்ள ஆலயத் தலங்கள்.  
வள்ளுவநாடு அரசின் அரசர்கள் திருமாந்தாங்குன்னு கோயிலைக் கட்டினர். வள்ளுவநாட்டு அரசர்களின் தெய்வமான பகவதியை இத்தலத்தில் பிரதிஷ்டை செய்துள்ளனர். வள்ளுவநாட்டின் தலைநகராகவும் இது விளங்கியது. இங்கு அய்யப்பன், நரசிம்மர், கிருஷ்ணர் ஆகியோருக்கான கோயில்களும் உள்ளன.  
சொர்ண்ணூர் - நிலம்பூர் ரயில்வே வழியில் உள்ள அங்காடிபுரம் ரயில்வே ஸ்டேஷன் பிரித்தானியர் காலத்தில் கட்டப்பட்டது.
# மதனகல்யாணி

**மதனகல்யாணி சண்முகானந்தன்** (5-10-1938 புதுச்சேரி - மே, 2023) என்பவர் பிரெஞ்சு-தமிழ், தமிழ்-பிரெஞ்சு மொழிபெயர்ப்பாளர், தமிழாசிரியர் ஆவார். இவர் பிரெஞ்சு மொழியைப் பயிற்றுவிக்கும் பயிற்சிக்குரிய பல சான்றிதழ்கள் பெற்றவர். பிரெஞ்சுக்காரர்கள் பலருக்குத் தமிழ் மொழியையும் தமிழர்கள் பலருக்குப் பிரெஞ்சு மொழியையும் பயிற்றுவித்தவர். பிரெஞ்சு நாட்டுத் தமிழறிஞர் செவியாக் உள்ளிட்டவர்களுக்குப் பேச்சுத் தமிழ் பயிற்றுவித்த பெருமைக்குரியவர். பிரெஞ்சிலிருந்து தமிழுக்கும் தமிழிலிருந்து பிரெஞ்சுக்கும் என இருபதிற்கும் மேற்பட்ட நூல்களை மொழிபெயர்த்தவர். வருகை தரு ஆசிரியராகப் பல நிறுவனங்களில் பணிபுரிந்தவர். லிசே பிரான்சே பள்ளியில் 41 ஆண்டுகள் தமிழ் பயிற்றுவித்தவர். பணிபுரிந்தவர்.
# மதனகல்யாணி

## குடும்பம்

மதனகல்யாணி காவல்துறை ஆணையர் செ. கிருட்டிணசாமி, கி. இராசாம்பாள் தம்பதிகளின் ஐந்து புதல்வர்களில் ஒருவர். ஓய்வு பெற்ற செய்தி மற்றும் விளம்பரத்துறை அதிகாரி த. சண்முகானந்தனின் மனைவி. இவருக்கு மூன்று குழந்தைகள். மதனகல்யாணி 2023 மே மாதம் இறந்தார்.
# மதனகல்யாணி

## கல்வியும் பணியும்

- பக்காலோரேயா (BACCALAURÉAT) DIPLÖME DE BACHELIER DE L’ENSEIGNEMENT SECONDAIRE (UNIVERSITY OF PARIS)) - 1958 (பாரிஸ்பல்கலைக்கழகம்)
- புலவர் தமிழ் - 1974 (சென்னை பல்கலைக்கழகம்)
- முதுகலை பிரெஞ்சு (MASTER OF ARTS: FRENCH )- 1974 - (கர்நாடகப் பல்கலைக்கழகம் : தார்வார்)
- கணினி பயிற்சி (INITIATION A WINDOW 95 - WORD 95 - Agence pour l’enseignement français à l’étranger) - 1997
# மதனகல்யாணி

## பிரெஞ்சிலிருந்து தமிழுக்கு மொழி பெயர்த்த நூல்களில் சில

- குட்டி இளவரசன் (அன்த்துவான் தெ சேன்த் எக்சுய்பேரி)
- கொள்ளைநோய்'' (நோபல் பரிசு பெற்ற பிரெஞ்சு எழுத்தாளர் ஆல்பெர்ட் கம்யூஸ்)
- புதுச்சேரி வணிகத்தள ஊரின் வரலாறு (ழெரார் துய்வால்)
# மதனகல்யாணி

## தமிழிலிருந்து பிரெஞ்சுக்கு மொழிபெயர்த்த நூல்களில் சில

- புதுச்சேரி நாட்டுப் புறப்பாடல்கள்
- புதுச்சேரி நாட்டுப்புறக் கதைகள்
- கரையெல்லாம் செண்பகப்பூ (சுஜாதா)
- கம்பனோடு ஒன்றும் பிரஞ்சிலக்கியங்கள்
- ஆராதனை (கவிதை நூல்)
- தூறல் (கவிதை நூல்)
- சிலப்பதிகாரம்
# மதனகல்யாணி

## ஆங்கிலத்திலிருந்து பிரெஞ்சுக்கு மொழிபெயர்த்த நூல்களில் சில

- Les aspects de la culture Tamij (The aspects of Tamil culture by Dr. KOTHANDARAMAN, Former Vice - Chancellor of Chennai University)
# மதனகல்யாணி

## விருதுகளும் பட்டங்களும்

### பிரெஞ்சுக்காக

- செவாலியே (CHEVALlER DANS L’ ORDRE DES PALMES ACADEMIQUES) - 2002 (France)
- Diplôme de MENTION SPECIALE : L’ACADEMIE DE PROVENCE- 1995 - France
- PRIX D’HONNEUR : L’ACADEMIE DE PROVENCE- (France) 1995- புதுச்சேரி நாட்டுப்புறக்கதைகள் (பிரெஞ்சு)
- PREMIER ACCESSIT : Grand Concours littéraire International - 1999, L’ACADÉMIE …DE PROVENCE- FRANCE.
# மதனகல்யாணி

## விருதுகளும் பட்டங்களும்

### தமிழுக்காக

- மணிக்கவி மஞ்ஞை - பாராட்டு நன்மங்கலம் - உலகத்தமிழ்ப் பண்பாட்டு இயக்கம். 1992
- சிறந்த எழுத்தாளர் விருது - 1996 - அனைத்திந்தியத் தமிழ் எழுத்தாளர் சங்கம் - புதுச்சேரி மாநிலக்கிளை
- தமிழுக்குத் தொண்டு செய்வோர் சாவதில்லை - நற்சான்றிதழ் - மொழிஞாயிறு தேவநேயப்பாவாணர் மாநாடு - 2002 கோலாலம்பூர்(மலேசியா),
- பாராட்டிதழ் - தமிழ்ப்புதுவை -1996- புதுச்சேரி
- பாவேந்தர் நூற்றாண்டு விழா சான்றிதழ் - 1990 - புதுச்சேரி
- பாராட்டிதழ் - புதுவை எழுத்தாளர் சங்கம். மனித உரிமை மற்றும் உயர்வுறுதல் சங்கம். மக்கள் காப்புரிமை மாத இதழ் - 1999 - புதுச்சேரி
- பாராட்டிதழ் - பாவேந்தர் பாசறை - 2003
- நாடகத்துறை சான்றிதழ் - சவகர்லால் நேரு இளைஞர்க் கழகம் - சென்னை கிளை - 1976
- புதுவை அரசின் கலைமாமணி விருது - 2007
# சப்பானிய வரலாறு

## கால அட்டவணை

பொதுவான வரலாற்றுக் கால அட்டவணை :  
| திகதி | காலம் | காலம் | துணைக்காலம் | அரசாங்கம் |
| --- | --- | --- | --- | --- |
| 30,000–10,000 கிமு | பழைய சப்பானிய கற்காலம் | &nbsp; | - |  |
| 10,000–300 கிமு | பண்டைய சப்பான் | சோமான் காலம் | &nbsp; | குறுநில ஆட்சியர்கள் |
| 900 கிமு – 250 கிபி | யாயோயி காலம் | &nbsp; |  |  |
| c. 250–538 கிபி | கோஃபுன் காலம் | யமாதோ குறுநில ஆட்சியர்கள் |  |  |
| 538–710 AD | பழமையான சப்பான் | அசுகா காலம் |  |  |
| 710–794 | நாரா காலம் | &nbsp; | சப்பான் பேரரசர் |  |
| 794–1185 | ஹையன் காலம் | &nbsp; |  |  |
| 1185–1333 | நிலப்பிரபுத்துவ சப்பான் | காமகுரா காலம் | &nbsp; | காமகுரா ஷோகுனேட் |
| 1333–1336 | கெம்மு மறுசீரமைப்பு | &nbsp; | சப்பான் பேரரசர் |  |
| 1336–1392 | முரோமச்சி காலம் | நண்போக்கு-ச்சோ | அஷிகாகா ஷோகுனேட் |  |
| 1392–1467 | &nbsp; |  |  |  |
| 1467–1573 | செங்கோக்கு காலம் | அஷிகாகா ஷோகுனேட், டைமியோகள், ஓடா நோபுனாகா, டோயோடோமி ஹிடேயோஷி |  |  |
| 1573–1603 | அசுச்சி - மோமோயாமா காலம் |  |  |  |
| 1603–1868 | ஆரம்பகால நவீன சப்பான் | எடோ காலம் | &nbsp; | டோகுகாவா ஷோகுனேட் |
| 1868–1912 | நவீன சப்பான் | மெய்ஜி காலம் | சப்பான் பேரரசு | சப்பான் பேரரசர் |
| 1912–1926 | தாய்சோ காலம் |  |  |  |
| 1926–1945 | சோவா காலம் |  |  |  |
| 1945–1952 | சமகால சப்பான் | ஷோவா | போருக்குப் பிந்தைய சப்பான் | நேச நாடுகளின் உச்ச தளபதி |
| 1952–1989 | ஷோவா | பாராளுமன்ற ஜனநாயகம் |  |  |
| 1989–present | ஹைசேய் காலம் | } |  |  |
# கம்மல்

** கம்மல்** என்பது காதுகளில் அணியும் ஆபரணங்களில் ஒன்று. ஆண்களும், பெண்களும் அணிந்துகொண்டலும், பெண்களே அதிகளவில் அணிகின்றனர். இரு காதுகளிலும் ஒரே மாதிரியாக அணிவோரும், ஒரு காதில் மட்டும் அணிவோரும் உள்ளனர்.  
கீழ்காதில் துளையிட்டு கம்மல்களை அணிகின்றனர்.. பொதுவாக தங்கம், வெள்ளி, பிளாட்டினம், செம்பு முதலிய உலோகங்களில் செய்தவற்றையே பயன்படுத்துகின்றனர். தற்காலத்தில், பிளாஸ்டிக், கண்ணாடி ஆகியவற்றினால் ஆனவற்றையும் அணிகின்றனர்.  
கேரளத்தில் பெண்கள் மேல்காதில் அணியும் கம்மலை மேக்காமோதிரம் (மேல்+காது+மோதிரம்) என அழைக்கின்றனர்.
# கம்மல்

## காதுகுத்து

கேரளத்திலும், தமிழ்நாட்டிலும் இந்துமதத்தின் சில சமுதாயங்கள் காதுகுத்து என்ற பெயரில் குழந்தைகளுக்கு காது குத்தும் சடங்கை நடத்துகின்றனர்.
# பகுப்பு:விக்கிப்பீடியா பரவலாக்கல்

தமிழ் விக்கிப்பீடியாவைப் பரவலாக்கும் நோக்கில் (பரப்புரைகள் வாயிலாக) பல ஊடகங்களிலும் தங்களுடைய பங்களிப்புகளை வழங்கும் பயனர்களைக் குறிக்கும் பக்கங்களைக் கொண்ட இரு திட்டங்களின் பகுப்புப் பக்கம் இது.  
பொதுவாக, இதிலுள்ள இரு பக்கங்களில் ஒன்றில் சமூக வலைத்தளங்களில் பராமரிப்பவர்கள் குறித்த விவரங்களும் மற்றொரு பக்கத்தில் விக்கிப்பீடியாவின் மின்னஞ்சல் கையாளும் பயனர்களின் தகவல்களும் இடம்பெற்றுள்ளன.
# முகலாய அரசர்கள்

**முகலாய அரசர்களால்** இந்தியா, பாகிஸ்தான், வங்காளதேசம் ஆகியவற்றை உள்ளடக்கிய பகுதிகள் 16 ஆம் நூற்றாண்டு முதல் 18 ஆம் நூற்றாண்டுவரை முகலாயப் பேரரசை இந்திய துணைக் கண்டத்தில் கட்டியெழுப்பி ஆட்சி செய்தனர், இவர்களின் சாம்ராஜ்யம் 1858-ல் பிரிட்டிஷாரால் முடிவுக்கு வந்தது.
# முகலாய அரசர்கள்

## வரலாறு

முக்கியமாக நவீன நாடுகளான இந்தியா, பாக்கித்தான், ஆப்கானித்தான் மற்றும் வங்காளதேசம் ஆகியவற்றுடன் தொடர்புடையது . மத்திய ஆசியாவிலிருந்து துருக்கிய-மங்கோலிய வம்சாவளியைச் சேர்ந்த திமுரித் வம்சத்தின் ஒரு கிளையாக முகலாயர்கள் தோன்றினர். (பொதுவாக தமேர் என்று மேற்கத்திய நாடுகளில் அழைக்கப்படும்) தைமூரின் நேரடி வம்சாவளியைச் சேர்ந்த பெர்கானப் பள்ளத்தாக்கிலிருந்து (தற்போதுள்ள உசுபெக்கித்தான் ) வந்த திமுரித் இளவரசன் பாபர் இதை நிறுவினார். மேலும் செங்கிஸ்கான் மூலம் தைமூரின் அரசர்கள் செங்கிசித் இளவரசியைத் திருமணம் செய்ததின் மூலம் இணைந்திருந்தனர் .  
ராஜ்புத் மற்றும் பாரசீக இளவரசிகளுக்கு பேரரசர்கள் பிறந்ததால் பிற்கால முகலாய பேரரசர்களில் பலர் திருமண கூட்டணிகளின் மூலம் குறிப்பிடத்தக்க இந்திய ராஜ்புத் மற்றும் பாரசீக வம்சாவளியைக் கொண்டிருந்தனர். உதாரணமாக, அக்பர் அரை பாரசீகர் (அவரது தாயார் பாரசீக வம்சாவளியைச் சேர்ந்தவர்), ஜஹாங்கிர் அரை ராஜபுத்திரர் மற்றும் கால்-பாரசீகர், ஷாஜகான் முக்கால்வாசி ராஜ்புத்.  
அவுரங்கசீப்பின் இஸ்லாமிய ஷரியா அடிப்படையிலான அரசாங்கத்தின் போது, உலகின் மிகப்பெரிய பொருளாதாரமாக, உலக மொத்த உள்நாட்டு உற்பத்தியில் 25% க்கும் அதிகமான மதிப்புள்ள பேரரசு, இந்திய துணைக் கண்டம் அனைத்தையும் கட்டுப்படுத்தியது, கிழக்கில் சிட்டகாங் முதல் மேற்கில் காபூல் மற்றும் மேற்கில் பலுச்சிசுத்தான், காஷ்மீர் தெற்கே காவேரி நதிப் படுகைக்கு வடக்கே வரை . அந்த நேரத்தில் அதன் மக்கள் தொகை 110 முதல் 150 மில்லியன் வரை (உலக மக்கள்தொகையில் கால் பகுதி), 4 க்கும் மேற்பட்ட நிலப்பரப்பில் மதிப்பிடப்பட்டுள்ளது &nbsp; மில்லியன் சதுர கிலோமீட்டர் (1.2 &nbsp; மில்லியன் சதுர மைல்கள்). 18 ஆம் நூற்றாண்டில் முகலாய சக்தி விரைவாகக் குறைந்து, கடைசி பேரரசர் இரண்டாம் பகதூர் சா 1857 இல் பிரித்தானிய ராச்சியம் நிறுவப்பட்டதன் மூலம் பதவி நீக்கம் செய்யப்பட்டார்.
# முகலாய அரசர்கள்

## முகலாய பேரரசு

முகலாய சாம்ராஜ்யம் திமுரிட் இளவரசரும் மத்திய ஆசியாவின் ஆட்சியாளருமான பாபரால் நிறுவப்பட்டது. பாபர் தனது தந்தை வழியில் திமுரிட் பேரரசர் தைமூரின் நேரடி வம்சாவளியாகவும், மங்கோலிய ஆட்சியாளர் செங்கிஸ் கான் தனது தாயின் வழியிலும் இருந்தார். ஷேபானி கான் துருக்கிஸ்தானில் தனது மூதாதையர் களங்களிலிருந்து வெளியேற்றப்பட்ட 14 வயதான இளவரசர் பாபர் தனது லட்சியங்களை பூர்த்தி செய்வதற்காக இந்தியா வந்தார்.  
அவர் காபூலில் தன்னை நிலைநிறுத்திக் கொண்டார், பின்னர் ஆப்கானித்தானில் இருந்து கைபர் கண்வாய் வழியாக தெற்கே இந்தியாவுக்குள் நுழைந்தார். 1526 இல் நடந்த முதலாம் பானிபட்டுப் போரில் வெற்றி பெற்ற பின்னர் பாபரின் படைகள் வட இந்தியாவின் பெரும்பகுதியை ஆக்கிரமித்தன. எவ்வாறாயினும், போர்கள் மற்றும் இராணுவ பிரச்சாரங்களில் ஈடுபடுவது புதிய பேரரசரை அவர் இந்தியாவில் பெற்ற லாபங்களை பலப்படுத்த அனுமதிக்கவில்லை.  
பேரரசின் உறுதியற்ற தன்மை அவரது மகன் ஹுமாயூனின் கீழ் தெளிவாகத் தெரிந்தது, அவர் கிளர்ச்சியாளர்களால் பெர்சியாவில் நாடுகடத்தப்பட்டார். பெர்சியாவில் ஹுமாயூன் நாடுகடத்தப்படுவது சபாவித்து வம்சம் மற்றும் முகலாயர்களுக்கிடையில் இராஜதந்திர உறவுகளை ஏற்படுத்தியது, மேலும் முகலாய அரசவையில் மேற்கு ஆசிய கலாச்சார செல்வாக்கை அதிகரிக்க வழிவகுத்தது.  
1555 இல் ஹுமாயூன் பெர்சியாவிலிருந்து வெற்றிகரமாக திரும்பிய பின்னர் முகலாய ஆட்சியை மீட்டெடுப்பது தொடங்கியது, ஆனால் சிறிது காலத்திலேயே அவர் ஒரு விபத்தில் இறந்தார். ஹுமாயூனின் மகன் அக்பர், இந்தியாவில் முகலாய சாம்ராஜ்யத்தை பலப்படுத்த உதவிய பைராம் கானின் உதவியின் கீழ் அரியணை ஏறி வெற்றி பெற்றார்.
<sup data-ve-ignore="true">&#x5B; *<span title="This claim needs references to reliable sources. (July 2019)">மேற்கோள் தேவை</span>* &#x5D;</sup>